**ЈАВНИ ОГЛАС**

**(Захтјев за понуду)**

**I Увод**

Савез општина и градова Републике Српске учествује у реализацији II фазе Пројекта “Јачање улоге мјесних заједница у Босни и Херцеговни” који проводи УНДП уз финансијску подршку Владе Швајцарске и Владе Шведске. Општи циљ друге фазе Пројекта је побољшање квалитета живота грађана Босне и Херцеговине кроз оснажене, родно одговорне мјесне заједнице (МЗ) које омогућавају активно укључивање грађана у јавни живот, залажу се за рад локалних власти усмјерених на грађане и подржавају демократску трансформацију на локалном нивоу. Стратегија имплементације Пројекта је оснаживање мјесних заједница, са промјенама предвиђеним на системском нивоу (побољшање регулаторног оквира локалне самоуправе, правилника и пракси, новонастале политике и регулаторне промјене на вишем нивоу) и промјена понашања (промјена става, перцепција унутар заједница, промјена традиционалних родних улога и стереотипа, критичко размишљање представника заједнице, проактиван ангажман у локалном јавном животу, кориштење технологија у друштвено конструктивне сврхе, враћање повјерења у власт и нада да је промјена позитивна). Комбинација ових трансформација је предуслов за трајне промјене када МЗ постану носиоци локалних промјена.

Кључни носиоци II фазе Пројекта у сарадњи са Савезом општина и градова Републике Српске су сљедеће јединице локалне самоуправе (ЈЛС): Град Зворник, Град Дервента, Општина Нови Град, Општина Сребреница, Општина Билећа, Општина Гацко, Општина Хан Пијесак, Општина Вукосавље, Општина Брод, Општина Пелагићево,Општина Србац (партнерске ЈЛС).

**II Опис задатка**

Консултантски задатак се односи на извођење једнодневног програма обуке на тему фацилитације форума грађана у мјесним заједницама за практичаре из 11 партнерских ЈЛС.

Обука треба да омогући полазницима да модерирају/фацилитирају форуме грађана у мјесним заједницама, као и да могу обезбиједити трансфер знања другим представницима мјесних заједница у својим јединицама локалне самоуправе.

**Сврха консултантског задатка**

Сврха консултантског задатка је извођење свеобухватног програма обуке о томе како олакшати грађанима форуме (форум грађана) у мјесним заједницама, опремивши представнике ЈЛС/МЗ знањем и алатима о овој теми.

Након завршетка обуке, консултант/ица је у обавези припремити извјештај са одржане обуке и доставити га Савезу опопштина и градова Републике Српске.

**III Очекивани резултат**

Практичари из ЈЛС стекли потребна знања за провођење и модерирање/фацилитацију форума грађана у мјесним заједницама.

**IV Временски оквир**

Ангажовани консултант/ица ће реализовати обуку на тему фацилитације форума грађана у мјесним заједницама за практичаре из 11 партнерских ЈЛС током мјесеца марта 2023. године.

**V Потребне квалификације**

Кандидати морају испуњавати сљедеће минималне услове (образовање, године радног искуства, вјештине, језик).

Образовање

• Универзитетска диплома из области јавне управе, економије, права, политичких наука, друштвених наука или сродне области.

Искуство

• Најмање 5 година релевантног искуства у пружању обука и обука тренера (ТоТ) у вјештинама фацилитације, модерирања, итд. у Босни и Херцеговини;

• Конкретно претходно искуство у раду на нивоу мјесних заједница у земљи сматрат ће се предношћу;

• Доказане вјештине и претходно искуство у фацилитирању процеса развоја јавних консултативних политика у Босни и Херцеговини, уз ангажовање разноликог скупа јавних, невладиних и грађанских учесника;

• Доказане комуникацијске и заговарачке вјештине, као и способност рада у окружењу које захтијева сарадњу са више актера, укључујући представнике владе, донаторе и друге заинтересоване стране;

• Доказане аналитичке вјештине и способности концептуализације и сажетог и јасног писменог изражавања;

• Цертификат из области фацилитације;

• Искуство у образовању одраслих;

• Одличне комуникацијске вјештине и вјештине фацилитирања у групама.

Познавање језика

• Течно познавање Б/Х/С језика (одличне вјештине писања, уређивања и комуникације). Течно познавање енглеског језика је предност.

**VI Кључне компетенције**

- Показује професионалну компетентност за испуњавање обавеза, савјестан је и ефикасан у испуњавању обавеза, поштивању рокова и постизању резултата;

- Оријентација на резултате: Планира и производи квалитетне резултате за постизање постављених циљева, генерише иновативна, практична рјешења за изазовне ситуације;

- Комуникација: Одличне комуникацијске вјештине, укључујући способност преношења сложених концепата и препорука, усмено и писмено, у јасном и увјерљивом стилу прилагођеном различитој публици;

- Тимски рад: Способност интеракције, успостављања и одржавања радних односа са културолошки разноликим тимом;

- Јаке аналитичке и извјештајне способности; Одличне организацијске и фасилитацијске вјештине; Одличне вјештине јавне презентације и модерирања.

Критерији за додјелу: Посао консултанта бит ће додијељен најквалификованијем кандидату узимајући у обзир техничке квалификације и финансијску понуду.

Заинтересовани кандидати су дужни доставити сљедећу документацију:

1. Биографију;

2. Мотивационо писмо са референцом на релевантно искуство;

3. Финансијски приједлог

Рок за достављање потребне документације је 14.03.2023. године.

Потребну документацију доставити на адресу:

**Савез општина иградова Републике Српске**

**(Пројекат „Јачање улог мјесних заједница у БиХ – фаза II“)**

**Потпоручника Смајића бр.18/III, 76 300 Бијељина и путем емаил-а: info@alvrs.com**